Kui plaanisime sind saatesse kutsuda,
ei olnud just palju neid, kes teadsid Björn Stigssoni.
Kui aga küsisin neilt,
kas nad teavad rokkansamblit Leviticus,
oli vastus "Jaa! Muidugi!".
Selles saatesarjas võtame ette sõidu mööda inimeste eluteid.
Teeme külalistega mõne põneva autoga väikese tiiru,
otsime tee pealt elu pöördepunkte
ja edasiviivat jõudu, mis ei lase alla anda.
Minu nimi on Per Åkvist ja te vaatate saadet "Esiistmel".
Anname gaasi!
ESIISTMEL
Nagu näha, olen neljarattalist vahetanud
ja laenanud 1976. aasta Cadillac Eldorado,
ehtsa klassikalise auto!
Hetke pärast võtame peale Björn Stigssoni,
Lääne-Gotlandilt pärit rokkmuusiku.
Ta sai tuntuks bändiga Leviticus.
Björn on olnud suureks eeskujuks paljudele inimestele
ning oma tuntuse ja muusikaandega juhtinud paljud Jumala juurde.
Mark: Cadillac Mudel: Eldorado
Aasta: 1976 Võimsus: 232 hj
Täismass: 2950 kg Kiirendus 0-100 km/h: 6 s
Mina olen Björn Stigsson, abielus Ann-Louise'iga.
Ametilt olen muusik ja kristlane olen olnud 40 aastat.
Olen aastaid viljelenud kristlikku muusikat, eelkõige rasket rokki.
Minu isa oli väga andekas muusik.
See tähendas,
et teda polnud nädalavahetustel ja kolmapäeviti kodus, ta oli bändiga.
Ma ei kasvanud kristlikus kodus.
Sa olid teismeline kuuekümnendatel, kas oli nii?
Just. See oli Beatlesite tähelennu aeg,
kui rokkmuusika sai tõeliselt hoo sisse.
Minu muusikahuvi sai alguse kodunt, sest isa tegeles sellega.
12-13aastasena hakkasin mängima kitarri.
Tollal mängisid paljud bändis,
suurteks iidoliteks olid The Beatles, Deep Purple ja teised.
Nõnda sain ka ise bändipisiku.
Ütleksin, et uskusin Jumalasse, kuid ma polnud kristlane.
Tegelik usuteekond sai alguse 1979. aastal,
kui olin 28aastane.
Võtsin Jeesuse vastu oma päästjana.
Pidutsesin edasi, kuid mu peres hakkasid puhuma uued tuuled.
Abikaasa hakkas käima telgikoosolekutel.
Või nii. Mis tema nimi on? - Ann-Louise.
Telgikoosolekutel? - Jah.
See ei meeldinud mulle, sest ma ei tahtnud religioosseks hakata,
aga mu naine sai päästetud ja nii hakkasin käima temaga koos.
Veidi aega hiljem,
millalgi 1979. aasta kevadel kohtusin Jeesusega.
See juhtus ühel õhtul,
kui istusin meie elutoas ja rüüpasin natuke.
Nii et sa ei kohtunudki Jeesusega telgikoosolekul,
vaid hoopis pärast seda, kodus õllepurgi taga? - Nojah.
Ehk räägiksid sellest lähemalt.
Arvad? Tundsin telgikoosolekul Jumala tugevat ligiolu.
See tuli minuga koju kaasa.
Järsku läks terve tuba pimedaks.
Hakkasin kartma, aga siis põlvitasin ja kutsusin Jeesuse oma ellu.
Kõik muutus. Valgus tuli tagasi ja ma kallasin õllepurgi tühjaks.
Hilisest teismeeast peale olin pidutsenud ja suitsetanud hašišit.
Neist pahedest sain sealsamas täielikult vabaks.
Sellega algas minu ja Jeesuse ühine teekond.
Mul tekkis tohutu nälg lugeda Piiblit ja kristlikke raamatuid.
Meil oli oma palvegrupp.
Seal oli üks pastor, kes julgustas mind muusikaga rohkem tegelema.
Olin juba pikalt enne magnetofoniga laule lindistanud.
Tundub, et Jumalal olid sinu eluga kindlad plaanid.
Tundub nii.
Üks märkimisväärne asi juhtus meie ristimisel.
Meil abikaasaga tekkis mõte saada ristitud ja plaan läks kohe käiku.
Ka mu isa lasi end ristida, kuigi oli aastaid usklik olnud.
Koguduse vanemad panid mulle käed peale.
Nad ei tundnudki mind,
kuid ütlesid, et Jumal tahab mind muusikuna kasutada.
Sain igatsuse inimesteni jõuda.
Kas pärast seda sündmust liikuski elu kutsumuse poole,
ühinesid bändiga ja nii edasi? - Jah.
Nagu enne rääkisime, pole sinu nimi väga tuntud, bändi oma aga küll.
See ongi kõige olulisem - teenida muusikaga Jumalat.
Me ei räägi kitarri tinistamisest või keelpillimuusikast,
vaid karmist rokkmuusikast.
Või kuidas? - Jah.
Minu ja mu bändikaaslaste jaoks on selline muusika väga loomulik.
Suhtleksin meeleldi oma sõpradega just sellise muusika kaudu.
Mind pani mõtlema,
mida arvas sellest kogudus ja kirik üldiselt,
kui tõite raske muusika nende keskkonda.
Mida selle peale öeldi?
Halvasti öeldi.
Meile saadeti plakateid tagasi, kirjutati, et teenime saatanat...
Selline lugu.
Samas oli ka neid, kelle arvates tegime õiget asja.
Kuidas sellega oli...
Sa tahtsid teenida muusikaga Jumalat ja kogudust,
samuti inimesi väljaspool kirikut.
Kogudus seisis aga sellele vastu.
Mis tunne see oli?
Mõnikord päris raske.
Alguses, kui olin suures päästeõhinas,
olin halba suhtumist nähes väga üllatunud.
Mina kuulen vaid seda, kuidas Te hüüate Jeesuse nime.
See põleb teie sees. - See on ju nimi, mis on üle kõigi nimede.
Reisisime bändiga mööda Rootsit ringi,
mängisime peamiselt väikestes kohtades.
Oleme käinud läbi kõik Rootsi piimafarmid, kui naljaga öelda.
1982. aastal andsime välja esimese plaadi.
Aasta hiljem ilmus esimene rootsikeelne album.
Jäime silma USA plaadifirmale, mis tahtis,
et teeksime ingliskeelse versiooni albumist "Jag ska segra".
See ilmus 1984. aastal.
Edasi avanesid uksed välismaale, esinemised Euroopas, Inglismaal.
Rahvast kogunes murdu.
1980ndate teises pooles tuuritasime laias maailmas ringi.
Käisime Euroopas, Ameerika Ühendriikides, Austraalias.
Muusika tegemise juures on vahva see,
et kuuled tunnistusi sellest,
kuidas keegi on sinu muusika kaudu usule tulnud või puudutatud saanud.
Ükskord sain Messengeris ühel mehelt huvitava kirja.
Kus kohas? - Messengeris.
"30 aastat tagasi käisite Karlskogas mängimas.
Tahtsite palvetada minu päästmise pärast..."
Nüüd oli ta selleks valmis.
Põnev mõelda, et neil asjadel on niivõrd tugev mõju.
Mina usun, et igasugune muusika, mitte ainult raskemuusika, on hea,
kui saame selle kaudu inimestega kontakti.
Kui muusika kannab Jumala ligiolu, Vaimu ja Sõna,
paneb see inimesi Jumalat otsima ja toob nad päästele,
tervendab ja annab jõudu.
Olen ise seda enda elus näinud.
LÕPUKÜSIMUSED
Läheme hetkeks tagasi aega, kui olid noor.
Millist nõu annaksid sellele Björnile,
kes tegeleb ennastunustavalt muusika ja Jumala teenimisega?
Mida sa talle ütleksid?
Ilmselt ütleksin talle, et ta otsiks Jumalat
ja kasutaks neid ande, mis talle on kaasa antud.
See ei pea olema muusika.
See võib olla kunst või hoopis midagi muud. - Just.
Näiteks oskus ehitada telliskivimaju.
Kui teeme seda koos Jumalaga, on selles vägi.
Kena. Teine küsimus.
Ma mõistan, et ei ole lihtne teenida Jumalat nii, nagu sina seda teed.
Kui sinu elus on inimesi, kes soovivad head ja tahavad aidata,
siis millist nõu neile annaksid?
Mina arvan, et kui koguduses on näiteks muusikaandega inimesi,
siis peaksid kaasusklikud nende eest palvetama
ja neid julgustama.
Vastupidi sellele, kuidas minusse suhtuti.
Kui sinu koguduses on keegi selline, siis julgusta ja toeta teda.
On palju väga häid muusikuid - jutt läheb jälle muusika peale -
ja mitmed on saanud haiget.
See kurvastab mind, sest Jumalal on nende jaoks plaan.
Võibolla vaatab meid praegu keegi,
kellele on sinu jutt väga tuttav.
Kas sul on ka temale mõni tarkusetera?
Mina soovitaksin tal otsida Jumalat.
Kui sa oled muusik ja tunned kutset,
siis tea, et oled Jumala riigis hinnaline.
Julgustan sind seda uskuma ja Jumalat otsima.
Nendega, kes on pikalt otsinud ja kahelnud,
tahaksin teha päästepalve.
See on lihtne, kuid võimas tooma meid Jeesuse juurde.
Jeesus on muutnud minu elu ja Ta teeb seda ka sinu eluga.
Palvetame üheskoos.
Aitäh, Jeesus, et võin palves Sinu juurde tulla
ja jätta oma elu täielikult Sinu kätesse.
Aitäh, et võin tuua Sinu juurde oma patu ja süü,
sest Sa oled juba võtnud need ristil.
Sa oled mulle andestanud.
Aitäh, et sellest päevast ja hetkest alates
oled Sina minu elu Issand.
Selle lihtsa palvega saab sinu elus alguse sootuks uus peatükk.
Nüüd on aeg õppida Jumalat lähemalt tundma.
Kui sul ei ole veel Piiblit,
siis külasta aadressi himlentv7.se/jesus.
Järgmine nädal sõidame juba uue külalise seltsis.
Nägemist!
Tõlge: Karin Reisko